
24-TA-2911: Noteikumu projekts (Grozījumi)
Grozījumi Ministru kabineta 2023. gada 31. janvāra noteikumos Nr. 50 "Kārtība, kādā administrē un uzrauga Eiropas Lauksaimniecības garantiju fondu un Eiropas Lauksaimniecības fondu lauku attīstībai, kā arī valsts un Eiropas Savienības atbalstu lauksaimniecībai un lauku attīstībai 2023.–2027. gada plānošanas periodā"

	1.
	Noteikumu konsolidētā versija
17. Zemkopības ministrijas un tās padotībā esošo iestāžu koplietošanas informācijas sistēmu un informācijas un komunikācijas tehnoloģiju infrastruktūru uztur un attīsta Lauku atbalsta dienests.
	Iebildums
Termins "IKT infrastruktūra" ietver gan informācijas sistēmas, gan iekārtas un aparatūru.
Viens no Valsts informācijas sistēmu likuma uzdevumiem ir noteikt skaidras valsts informācijas sistēmas pārziņa funkcijas. Tas nepieciešams, lai būtu skaidri noteikta un nodalīta atbildība institūcijai, kas normatīvajos aktos noteiktajā kārtībā organizē un vada valsts informācijas sistēmas darbību (nodalot no IKT pakalpojumu sniedzēja atbildības). Likumprojektā lietotie termini "uztur un attīsta" nepietiekami skaidri nosaka Lauku atbalsta dienesta atbildības loku.
 
Ņemot vērā minēto, lūdzu veikt šādas darbības:
1) precizēt termina "infrastruktūra" lietojumu;
2) gadījumā, ja termins "infrastruktūra" ietver arī informācijas sistēmas, lūdzu precizēt regulējuma tvērumu, kā arī lietot Valsts informācijas sistēmu likumam atbilstošus terminus, lai viennozīmīgi noteiktu Lauku atbalsta dienesta atbildības loku.

